אכאורדוס גולדי

אכאורדוס גולדי (שם מדעי: Achoerodus gouldii) הוא מין של דג ימי ממשפחת השפתוניים החי לחופי דרומה של אוסטרליה בחופים ממוזגים בעומק 1 עד 65 מטרים בין איי אברולהוס (Abrolhos Islands) וחופי אוסטרליה המערבית עד למלבורן שבויקטוריה. דג זה הוא מהגדולים שבשפתוניים, והוא מצוי בסכנת הכחדה בטבע. את השם המדעי לדג העניק חוקר הטבע הסקוטי ג'ון ריצ'רדסון  ב-1843 לכבודו של האורניתולוג ג'ון גולד.

מאפיינים 
לאכאורדוס גולדי גוף חביתי עם סנפירים קצרים ורחבים, ראש גדול בעל לסתות רחבות ושיניים חזקות דמויות יתד, סנפיר גבי נמוך המופנה אחורה וזנב מרובע קצר. צבעו כחול כהה עד אפרפר עם עיניים ירוקות בהירות ושפתיים בשרניות דמויות מקור. שפתון זה מגיע לאורך של 175 סנטימטרים ולמשקל של מעל 40 קילוגרם, מה שהופך אותו לאחד מגדולי השפתוניים. הזכרים גדולים ותוקפניים יותר מהנקבות אך הן יכולות לשנות את מינן, לרוב בגיל 17. המין יכול לחיות בטבע 70 שנה.

זהו מין הפועל לאורך כרי אצות וקרקעית סלעית וצד דגים קטנים וחסרי חוליות שהוא מוצא.

המין נמצא בסכנה בטבע עקב דיג יתר ורבייה איטית יחסית.

קישורים חיצוניים

הערות שוליים

טקסונים שתוארו בידי ג'ון ריצ'רדסון
בעלי חיים שתוארו ב-1843
שפתוניים
דגי ים בדרום אוסטרליה
מגה-פאונה של האוקיינוס השקט